

 PATVIRTINTA

 Kėdainių Juozo Paukštelio

 progimnazijos direktoriaus

 2024 m. vasario 20 d. įsak. Nr.V1/61

**RESPUBLIKINIO 5–8 KLASIŲ MOKINIŲ INTEGRUOTO LIETUVIŲ KALBOS IR LITERATŪROS, MATEMATIKOS, UŽSIENIO KALBOS (ANGLŲ) IR DAILĖS KŪRYBINIŲ DARBŲ KONKURSO „SKAIČIŲ PASAULYJE“ NUOSTATAI**

1. **Bendrosios nuostatos**
	* + 1. Integruoto lietuvių kalbos ir literatūros, matematikos, užsienio kalbos (anglų) ir dailės kūrybinių darbų konkurso „Skaičių pasaulyje“ (toliau – konkurso) nuostatai reglamentuoja konkurso tikslą, uždavinius, organizavimo tvarką, darbo atlikimo reikalavimus, vertinimo tvarką, vertinimo kriterijus, laimėtojų nustatymą ir jų apdovanojimą.
			2. Konkurso organizatorius – Kėdainių Juozo Paukštelio progimnazija. Iškilus klausimams skambinti dir. pavaduotojai ugdymui J. Kavaliauskienei (tel. +370 656 60406).

**II. Konkurso tikslas ir uždaviniai**

3. Tikslas – sukurti sąlygas įvairios motyvacijos mokinių gabumams ir kūrybiškumui atsiskleisti; ugdyti 5–8 klasių mokinių pažinimo ir kūrybiškumo kompetencijas skatinant taikyti lietuvių kalbos ir literatūros, matematikos bei užsienio kalbos (anglų) žinias praktiškai.

4. Uždaviniai:

4.1. ugdyti mokinių kūrybiškumą (kurti trumpus siužetinius tekstus-žodinius uždavinius, juos pavadinti);

4.2. mokyti logiškai mąstyti (kurti siužetinius tekstus-žodinius uždavinius, juos spręsti; tinkamai kelti uždavinio klausimus; tinkamai pateikti sprendinius (sąlygas pateikti taip, kad galima būtų naudoti daugiau ir įvairesnių veiksmų ieškant atsakymo);

4.3. pasirinkti tinkamas raiškos priemones ir kūrybingai išversti siužetinį tekstą-žodinį uždavinį į anglų kalbą;

4.4. taikyti siejamąsias, sisteminamąsias ir savikontrolės skaitymo (ar teksto suvokimo / kūrimo) strategijas.

**III. Konkurso organizavimo tvarka**

5. Konkurse kviečiami dalyvauti Lietuvos bendrojo ugdymo ir neformaliojo vaikų švietimo mokyklų 5–8 klasių mokiniai.

6. Konkursas vykdomas nuo 2024 m. balandžio 2 d. iki 2024 m. birželio 2 d. Rezultatai skelbiami 2024 m. birželio 10 d.

7. Kartu su konkurso darbais turi būti pateikta dalyvio anketa (Priedas Nr. 1).

**IV. Reikalavimai darbui**

8. Sukurti trumpą siužetinį tekstą-žodinį uždavinį (tekstas gali būti dinamiškas, linksmas ar komiškas). Sugalvoti siužetinio teksto-žodinio uždavinio pavadinimą. Išversti siužetinį tekstą-žodinį uždavinį į anglų kalbą. Pateikti jį dviem kalbomis. Iliustruoti sukurtą siužetinį tekstą-žodinį uždavinį laisvai pasirinkta atlikimo technika.

 9. Darbas turi būti sukurtas:

 9.1. teksto rengykle ir atsiųstas tekstinio failo formatu;

 9.2. lapas A4 formato, šriftas – *Times New Roman*, šrifto dydis 14 pt.;

 9.3. uždavinio sprendimas ir atsakymas pateiktas tame pačiame lape lietuvių kalba;

 9.4. užrašytas autoriaus vardas ir pavardę, klasė, ugdymo įstaigos pavadinimas.

10. Tekstinius failus ir iliustracijų nuotraukas siųsti el. paštu mokyto6@gmail.com iki 2024 birželio 2 d. imtinai.

11. Darbo apimtis – vienas siužetinis tekstas-žodinis uždavinys (su sprendimais, atsakymu bei iliustracija).

**V. Darbų vertinimas**

12. Darbus vertins vertinimo komisija (lietuvių kalbos ir literatūros mokytojai; matematikos mokytojai; anglų kalbos mokytojas; dailės mokytojas). Darbai bus vertinami koncentrais:

* 5 klasių mokinių darbai;
* 6 klasių mokinių darbai;
* 7 klasių mokinių darbai;
* 8 klasių mokinių darbai.

**VI. Vertinimo kriterijai**

13. Literatūrinė dalis (sukurto teksto siužetas, aktualumas, žodingumas; kalbos taisyklingumas; pavadinimo parinkimas).

14. Matematinė dalis (sukurto teksto logiškumas; skaičių įvedimas; klausimų pateikimas; sprendimo teisingumas ir atsakymo pateikimas).

15. Vertimas į anglų kalbą (sukurto teksto prasmės perteikimas).

16. Iliustracijos informatyvumas, naudingumas sprendžiant uždavinį.

**VII. Konkurso laimėtojų apdovanojimai**

17. Konkurso laimėtojai ir juos ruošę mokytojai bus apdovanojami diplomais, kurie bus išsiųsti dalyvių anketoje nurodytais el. pašto adresais.

18. Mokinius ruošusiems mokytojams bus išsiųstos Kėdainių švietimo pagalbos tarnybos pažymos.

**VIII. Baigiamosios nuostatos**

19. Visa informacija, susijusi su konkursu, bus skelbiama svetainėje <https://paukstelis.lt/>.

20. Konkurso organizatoriai pasilieka teisę darbus publikuoti progimnazijos interneto svetainėje, Facebook socialiniame tinkle.

––––––––––––

Priedas Nr. 1

**DALYVIO ANKETA**

|  |  |  |  |  |  |
| --- | --- | --- | --- | --- | --- |
| Eil. Nr. | Mokymo įstaigos pavadinimas | Dalyvio vardas, pavardė | Klasė | Pedagogo vardas, pavardė | Pedagogo el. paštas |
| 1. |  |  |  |  |  |
| 2. |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\_\_\_\_\_\_\_\_\_\_\_\_\_